Doo » Vodovod » Budva

Broj, 01-73359/1

Budva, 25.10.2018.god

**UGOVOR**

**o kolektivnom osiguranju zaposlenih od posljedica nesrećnog slučaja (nezgode)**

izmedju:

**1. D.O.O Vodovod i kanalizacija,** Trg Sunca 1, PIB: 02005573, koga zastupa vd direktora Jasna Dokić, u daljem tekstu: Naručilac, i

**2. Osiguravajućeg društva „UNIQA neživotno osiguranje “ A.D.** **Podgorica,** adresa „ Bulevar Džordž Vašingtona 98/IV, PIB: 02717557, koje zastupa, Nela Belević Izvršni direktor , u daljem tekstu: Izvršilac.

**Član 1.**

Predmet ovog Ugovora je pružanje usluga za Partiju 1) kolektivno kombinovano osiguranje zaposlenih kod Naručioca od posljedica nesrećnog slučaja (nezgode), prema zahtjevu za dostavljanje ponuda male vrijednosti broj 01-6992/1 od 15.10.2018. godine i obavještenju o ishodu postupka nabavke male vrijednosti za Partiju 1) broj 01-7272/1 od 23.10.2018. godine, kao i prema ponudi izvršioca broj 28883/18 od 18.10.2018, zavedena kod Naručioca pod brojem 01-7183/1 od 19.10.2018. godine sa opisom usluga datih u specifikaciji zahtjeva za dostavljanje ponuda, sa mjesečnom premijom po jednom zaposlenom u iznosu od 1,28 € po zaposlenom, iznosom godišnje premije po zaposlenom 15,41 eura, gdje je ukupan iznos ponude je **3.590,53** eura ( slovima:trihiljadepetstotinadevedeseti53/100eura) za 233 zaposlena.

**Član 2.**

Ovim ugovorom uređuju se međusobna prava i obaveza ugovornih strana u pogledu dostave podataka za obračun i plaćanje premije, prijave osiguranog slučaja i plaćanja utvrđenih obaveza po osnovu osiguranja zaposlenih radnika.

**Član 3.**

Izvršilac se obavezuje da pruži pokriće rizika za zaposlene prema dostavljenom spisku (u daljem tekstu: zaposleni osiguranici), za koje Naručilac pruži dokaz da su u vrijeme pokrića imali svojstvo zaposlenog kod Naručioca, a u svemu prema prihvaćenoj Ponudi Izvršioca br. 28883/18 od 18.10.2018. godine, zavedena kod Naručioca dana 19.10.2018. pod brojem 01-7183/1 koja čini sastavni dio Ugovora.

**Član 4.**

Za zaposlene iz člana 2. ovog Ugovora, Izvršilac pruža pokriće sljedećih rizika:

1. Smrt uslijed nesrećnog slučaja (nezgode) 5.000,00 €;
2. Smrt uslijed bolesti(prirodna smrt) 3.500,00 €;
3. Trajni invaliditet 10.000,00 €;
4. Dnevna nadoknada 3,00 €;
5. Troškovi liječenja 2.500,00 €.
6. Bolnički dan 1,00 €

**Član 5.**

Prava iz pruženog pokrića zaposleni osiguranici će ostvarivati u skladu sa Opštim uslovima za osiguranje lica od posljedica nesrećnog slučaja (nezgode) i Dopunskim uslovima za kolektivno osiguranje radnika od posljedica nesrećnog slučaja (nezgode), koji čine sastavni dio ovog Ugovora, odnosno Polise koja je izdata Naručiocu.

**Član 6.**

Naručilac je obavezan da, odmah po potpisivanju ovog Ugovora, dostavi podatke o broju zaposlenih od dana potpisivanja Polise za kolektivno osiguranje radnika od posljedica nesrećnog slučaja (nezgode) do dana zaključenja ovog Ugovora, a za ubuduće do 5-og u mjesecu za prethodni mjesec, radi obračuna mjesečne premije i ispostavljanja fakture.

Naručilac se obavezuje da iznos premije Izvršiocu plati u roku do 60 dana od dana ispostavljanja Fakture na žiro račun broj **510-21779-81** kod CKB .

 **Član 7.**

Izvršilac usluge se obavezuje da Naručiocu u trenutku potpisivanja ovog Ugovora preda neopozivu, bezuslovnu i naplativu na prvi poziv Garanciju banke, za dobro izvršenje ugovora na iznos 5 % od ukupne vrijednosti Ugovora, sa rokom važnosti 3 (tri) dana dužim od ugovorenog roka ovog Ugovora i koju Naručilac može aktivirati u svakom momentu kada nastupi neki od razloga za raskid ovog Ugovora.

Garancija treba biti izdata od poslovne banke koja se nalazi u Crnoj Gori ili strane banke preko korespodentne banke koja se nalazi u Crnoj Gori uz saglasnost Izvršioca.

Naručilac se obavezuje da neposredno nakon ispunjenja obaveza, na način i pod uslovima iz ovog ugovora, vrati Izvršiocu garanciju.

Za sve što nije definisano ovim ugovorom primjenjivaće se odredbe Zakona o obligacionim odnosima.

**Član 8**

Naručilac je obavezan da zaposlene osiguranike upozna sa obavezama koje imaju u postupku ostvarivanja prava na naknadu štete.

Izvršilac će izvršiti isplatu naknade štete zaposlenom osiguraniku ako je Naručilac platio prispjelu premiju, uključujući i mjesec u kojem se zaposlenom osiguraniku desio osigurani slučaj.

**Član 9**

Ovaj ugovor se zaključuje na period od 12 mjeseci i isti se primjenjuje od dana važenja polise za kolektivno osiguranje radnika od posljedica nesrećnog slučaja (nezgode), od 25.10.2018. godine do 25.10.2019.godine.

**Član 10.**

Ugovor o javnoj nabavci koji je zaključen uz kršenje antikorupcijskog pravila, u smislu člana 15 stav 5 Zakona o javnim nabavkama („Službeni list CG“ br. 42/11, 57/14, 28/15 i 42/17), ništavan je.

**Član 11.**

Sve eventualne sporove koji nastanu iz ovog ugovora, ili povodom njega, ugovorne strane će nastojati da riješe sporazumno, a ukoliko to nije moguće ugovara se nadležnost Privrednog suda u Podgorici.

**Član 12.**

Ovaj ugovor je sačinjen u 6 (šest) istovjetnih primjeraka, od kojih svakoj ugovornoj strani pripadaju po 3 (tri) primjerka.

 **NARUČILAC IZVRŠILAC**

»Vodovod i kanalizacija« D.O.O. Osiguravajuće društvo

 Budva » UNIQA neživotno osiguranje« A.D. Podgorica

 v.d. Izvršnog direktora Izvršni direktor

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Jasna Dokić Nela Belević